
S.  Georgio  Morton  Auctore. 


PROCEMIUM. 


JVIihi  hujus  Academiae  statutis  legibus  obse¬ 
quenti,  timendum  est  ne  perpauca  dicam  quas 
sibi  novitatem  vindicare  possint.  Mens  humana, 
nunquam  in  suis  indagationibus  satianda,  jam 
olim  prascipua  mundi  arcana  exploravit,  et  Natu¬ 
rae  phaenomena  ad  scientias  idoneas  retulit ;  hinc 
ubi  nos  hoc  saeculo  viventes  huic  laudabili  inves¬ 
tigationi  incumbimus,  nos  oportet  ad  veterum 
scripta  revertere,  et  saepe  cogemur,  nostris  labori- 

bus  peractis,  agnoscere,  nos  vix  aut  ne  vix  qui¬ 
dem  unam  notionem  vel  veritatem  coacervationi 
rerum  cognitarum  nobis  a  majoribus  traditae,  ad¬ 
jicere  potuisse. 

Sect.  I. 

De  Doloris  Natura ;  nec  non  de  ejus  Causis , 
Varietatibus ,  et  Usibus . 

Corpus  humanum  ex  innumeris  variisque  par¬ 
tibus  ad  usus  suos  peculiares  aptatis,  sed  aut  fa¬ 
brica  aut  functione  plus  minusve  arcte  inter  se 
conjunctis,  componitur.  Machina  ita  constituta 
externis  internisque  causis  continuo  afficitur,  un¬ 
de  sensuum,  ut  nuncupantur,  varietates  praecipue 
oriuntur.  Hae  varietates,  procul  dubio,  vel  inter 
dolores  vel  inter  voluptates  quodammodo  refe¬ 
rendae  sunt ;  licet  enim  eum  statum  qui  molestia 
omnino  caret,  voluptatis  gradum  existimare ;  et 
contra  unaquaeque  a  tali  conditione  decessio,  etsi 
levis,  pro  dolore  habenda  est  *.  Hinc  scriptores 


*  c  Omne  id,  quo  gaudemus,  voluptas  est,  at  omne 
quo  offendimur,  dolor Cic. 

etiam  celeberrimi  lassitudinem,  stuporem,  pruri¬ 
tum,  inter  dolores  recensuerunt. 

Quid  de  Doloris  natura  constat  ?  Eum  expli¬ 
care,  inquit  recens  scriptor,  nequaquam  necessa¬ 
rium  est,  nemo  enim  dolorem  non  sensit.  Dolor 
definiri  potest,  Sensus  prorsus  ingratus,  vel  totum 
corpus,  vel  partem,  afficiens.  Hoc  bene  explora¬ 
tum  est ;  sed  cum  necesse  sit  ut  perscrutemur 
ejus  causam  proximam,  nos  sentiemus  circumven¬ 
tos  agmine  difficultatum,  qua?  plerisque  medicis 
theoriis  repugnant.  Galeni,  Boerhaavi, 
Halleri,  aliorumque  scriptorum  opinionibus 
praetermissis,  ingeniosi  Doctoris  Darwin  de  hac 
re  sententiam  proferam.  Causam  proximam  do¬ 
loris  duplicem  naturam  habere  existimat ;  pen¬ 
det,  secundum  illum,  ex  actione  vel  aucta  vel  di¬ 
minuta  partis  alicujus.  Incitamentum  vel  ni¬ 
mium  vel  nimis  parvum  pro  causa  remota  haben¬ 
dum  est.  Talibus  rationibus  adductus  Darwin 
dolorem  in  duas  classes  dividit,  quorum  illa  mo¬ 
tus  excessu,  et  hsec  ejus  defectu  notatur;  illa 
partis  dolentis,  vel  totius  corporis,  calore  discer¬ 
nenda  est,  dum  in  hac  partis  affectas  calor  non 
augetur ;  et  saepe  extremarum  corporis  partium 
frigus  dolorem  comitatur,  indicium  quidem  in- 

signe  eorum  dolorum  qui  Nervosi  appellantur  *. 
Non  nunc  de  hac  theoria  plura  dicam,  eam  tamen 
postea  paulo  fusius  tractare  conabor ;  haud  tan¬ 
tum  propter  ipsam  theoriam,  quantum  ut  facta 
cum  ea  conjuncta  exponam. 

Modo  igitur  ad  doloris  causas  excitantes,  ani¬ 
mos  adhibeamus  :  hse  sunt  revera  innumeras ; — 
punctura  levissima,  materia  aliena  minima,  dis¬ 
tentio  vel  aberratio  nostrorum  organorum,  etiamsi 
levis,  repletio,  exinanitio,  frigus  et  calor,  saepe  do¬ 
loribus  ortum  dant,  pro  ratione  ^et  diuturnitate 
incitamenti,  gravitates  diversas  habentibus.  Non¬ 
nulli  stimuli,  sive  nimii  sint,  sive  deficientes,  do¬ 
lorem  efficiunt,  cujusmodi  calor.  Alii  autem  sti¬ 
muli,  excessu  tantum,  et  nunquam  defectu,  dolo¬ 
rem  inducunt,  veluti  lux,  soni,  et  odores.  Vo¬ 
luptas  ipsa  nimis  elata  in  dolorem  desinit :  sic 
calor,  sensus  quidem  gratissimus,  plus  justo  auctus, 
causa  acerbissimi  doloris  evadit.  Par  ratio  est 
caeterarum  omnium  voluptatum. 

Commodi  et  perspicuitatis  gratia,  nunc  sub  duo¬ 
bus  capitibus,  doloris  causas  excitantes  distribui- 


*  Zoonomia,  vol.  i.  sect.  xxxiv.  1. 

mus ;  mihi  tamen  persuasum  est,  hanc  distributio¬ 
nem  nonnullis  contradictionibus  esse  obnoxiam : 

1.  Res  externae  fibrae  sentienti  admote. 

2.  Actio  morbosa  sponte  occurrens. 

Multimodis  res  externae  excitant,  aliae  mecha¬ 
nica  aliaeque  chemica  actione,  dum  aliae,  illaesa 
organorum  fabrica,  per  genus  nervosum  agunt. 
Res  mechanicae  conterendo,  secando,  pungendo, 
lacerando,  dolorem  inducunt,  veluti  in  ictibus,  in 
ensium  vulneribus,  et  in  contusionibus.  Chemical 
substantiae  solida  viva  corrodendo  et  dissolvendo, 
ut  in  effectibus  acidorum,  herbarum,  materiarum 
quarundam  fossilium  et  alkalinorum,  facile  ani¬ 
madverti  potest.  Tertia  classis  agentium  exter¬ 
norum  per  genus  nervosum  valet ;  hujusmodi 
sunt  multa  venena  ex  herbis  et  ex  animalibus 
derivata :  haec  interdum  adeo  celeriter  agunt,  ut 
brevi  tempore  dolorem  intensum,  delirium,  con¬ 
vulsiones,  mortemque  gignant.  Saepe  tamen  ac¬ 
cidit,  ut  hae  causae  dolorem  haud  directe  efficiant, 
sed  inflammationem  inducendo. 

Huic  calamitatum  cohorti,  quibus  homines 
subjiciuntur,  adjiciendae  sunt  aliae  ex  spontaneis 
actionibus  morbosis  provenientes.  Etsi  morbus 
aliquando  sine  dolore  subsit,  hic  plerumque  illius 

comes  est,  et  pro  vitii  natura  perinde  ac  pro  ejus 
diuturnitate,  eum  mirum  in  modum  afficit.  Sic 
alii  dolores  tam  leves  sunt,  ut  fere  absque  quere¬ 
lis  tolerandi  sint;  dum  alii,  veluti  podagrae  et 
calculi,  vix  ferri  possunt.  Alii  dolores,  qui  cum 
liis  jam  recensitis  conjunguntur,  ab  exinanitione 
proveniunt,  quorum  praecipue  fames  et  sitis  ;  qui 
graves  sunt  si  diu  producuntur. 

Dolor  multis  aliis  rebus,  quam  bis  modo  enu¬ 
meratis,  efficitur ;  non  solum  irritationis  natura 
variatur,  sed  etiam  parte,  cui  admovetur  irritatio  ; 
doloris  quoque  genera,  plus  minusve  sexu  et  tem¬ 
peramento  diversa  redduntur.  Sensus  est  ple¬ 
rumque  magis  acutus  in  infantibus  quam  in  adul¬ 
tis,  et  in  his  postremis  quam  in  senibus;  nam 
sensus  cum  astate  deficit.  Mulieres  acrius  quam 
homines,  macri  plus  quam  obesi,  qui  parva  magis 
quam  qui  procera  sunt  statura,  sentiunt  *.  Prae¬ 
terea  varii  corporis  contextus  dolori  obnoxii  sunt 
diverso,  et  quod  ad  gradum  et  ad  naturam  at¬ 
tinet.  Nonnullas  partes  sano  statu,  sensu  carent, 
sed  in  morbo  acriter  dolent ;  et  etiam  idem  mor¬ 
bus  efficit,  ut  dolor  diversus  sit,  secundum  partis 


*  Portal,  Anat.  Medicale,  tom.  iv.  p.  134. 

affectae  contextum,  ut  sequentes  observationes 
clari  Bichat  luculenter  docent: — 4Nous  verrons 
4  donc  la  douleur  se  modifier  differement  dans 
4  cliaque  tissu  suivant  la  mode  de  1’insensibilite 
4  qu’il  a  en  partage.  Aucun  ne  fait  naltre  le 
4  meme  sentiment  que  les  autres  lorsqu’il  est  en- 
4  flamine.  Comparez  la  cuisson  de  1’erysipede  au 
4  sentiment  de  douleur  pulsative  du  phlegmon, 
4  la  douleur  du  rheumatisme  a  celle  des  glandes 
4  lymphatiques  enflammees  */  &c. 

Coelo  quoque  dolores  subinde  variantur;  sic 
rheumatici  sunt  acerrimi  dum  tempestas  sit  fri¬ 
gida,  humida  et  mutabilis ;  contra,  dolores  syphi¬ 
litici  ossium,  semper  gravescunt  cum  aeger  in 
lecto  calet.  Praeterea,  4  dolores  fere  omnes/  dicit 
Wintringham,  4  tam  diuturni  quam  acuti,  a 
4  subitis  tempestatum  mutationibus,  praesertim  ad 
4  solis  et  lunae  concursus,  et  fere  semper  sub  noc- 
4  tem,  exacerbantur  f  / 

Alia  res  et  profecto  insignis  de  dolore  notanda 
est :  haud  raro  accidit,  ut  dolor  morbi,  in  parte 
procul  ab  actionis  morbosa  sede,  primum  sentia- 


*  Anat.  Generale,  tom.  i.  p.  95. 

+  Comment.  de  Morbis  quibusdam;  Obs.  SOI. 

tur:  hujusmodi  dolores,  Sympathetici  plerumque 
vocantur,  et  consensui  nervoso,  ut  appellatur, 
recte  attribuuntur :  quamvis  autem  factum  ipsum 
valde  notum  sit,  nihilominus  de  legibus,  quibus 
hoc  notabile  phaenomenon  gubernatur,  parum  con¬ 
stat *  *. 

Maxime  etiam  notandum  est,  siquis  uno  dolore 
laborans,  ab  alio  corripiatur,  hic  saspe  primum 
sustulit ;  hoc  vero  nititur  Hippoceatis  aphoris- 
ma,  4  Duobus  doloribus  simul  obortis  in  eodem 
6  loco,  vehementior  alterum  obscurat  f’  Haec  au¬ 
tem  ratiocinatio  magis  applicationem  generalem, 
quam  eam  ei  assignatam  a  Medicinae  Patre,  si¬ 
net  ;  nam  scire  licet  corporis  dolores  alios  creando, 
in  partibus  magis  minusve  a  primariis  alienis, 
subinde  summoveri.  Ex  hoc  principio  pendent 
nonnullae  efficacissimae  rationes  morbis  medendi : 
hoc  revera  bene  explicatur  sententia  clarissimi 
Hunteri,  qui  docet  duas  actiones  morbosas,  eo¬ 
dem  tempore  in  corpore  inesse  non  posse ;  adeo 
ut  alia  interposita  irritatio,  ita  penitus  primam 
superet,  ut  posterior  non  revertatur  etiam  post- 

j*  ,  1  — — — 

*  Gregory,  Consp.  Med.  Theor.  cap.  xi.  sect.  cccxl.; 
et  Morgagni,  De  Sed.  et  Caus.  Morb.  Ep.  Ii.  sect.  53, 

t  Aph.  Sec.  2.  §  46. 

quam  prior  sublata  fuerit.  Cujus  veritatis  Hil- 
danus  eximium  exemplum  protulit.  Quidam 
urbem  Bernam  habitans,  diu  podagra  fuerat  cor¬ 
reptus,  cum  4  gravium  facinorum’  suspectus,  quaes¬ 
tione  cruciatu  instituta,  gravissimos  dolores  pas¬ 
sus  est :  et  tantus  effectus  illi  ab  bis  tormentis 
contigit,  ut  cum  absolutus  fuit  dimissus,  inno¬ 
centia  pro  certo  habita,  se  suo  pristino  malo  im- 
munem  sentiret,  nec  unquam  postea  ea  vexatus 
sit  *. 

Alma  rerum  Parens  nil  frustra  fecit ;  ne  dolor 
quidem  absque  suis  usibus  est ;  et  semper  cogi- 
mtir  eum  agnoscere  veluti  fidelem  quamvis  in¬ 
gratum  monitorem,  et  quoque  inter  praesidia  vitae 
nonnunquam  numerandum  f.  Status  voluptatis 
continuae  et  infinitae,  non  naturae  hominis  imper¬ 
fectae,  consentaneus,  nec  minus  contrarius  est 
ejus  facultatibus  physicis,  quae  procul  dubio  mul¬ 
to  minus  ad  delectationem  conferrent,  si  earum 
vehementia  contrariis  sensibus  non  tempereratur. 
Ideo  dolor,  quamvis  natura  molestus,  multis  at¬ 
que  necessariis  usibus  in  oeconomia  animali  inser- 


*  Opera,  Cent.  1.  obs.  79. 

t  Guegory,  Consp.  Med.  Theor.  cap.  v.  sect.  clxxix. 

vit.  Exempli  gratia,  nobis  suggerit  quando  opor¬ 
teat  exinanitiones  solitas  reddere, — nos  necessita¬ 
tem  cibi  et  potus  docet, — saepe  excessum  bene 
reprimit, — denique,  secundum  praescriptum  gene¬ 
rale  efficit,  ut  sensus  impressiones  externas  acu¬ 
tius  sentiant,  et  ita  voluptatis  capaciores  reddit. 
Praeterea,  dolor  est  indicium  maximi  momenti, 
quo  naturam  et  sedem  morborum  comperimus; 
in  his  autem  ei  non  omnino  fidendum  est,  quippe 
quia  saepe  fallax  est,  et  aliquando  penitus  deest. 

Quod  ad  physicam  hominis  naturam  spectat, 
haec  jam  dicta  magis  praesertim  ad  doloris  usus 
referantur;  praeterea,  de  dolore  quod  ad  mores 
attinet,  multa  dici  possunt.  Non  disquisitionem 
metaphy sicam  ingredior,  unam  tamen  vel  alte¬ 
ram  rem  notare  licebit.  Sapiens  rerum  Opifex, 
quippe  quia  nobis,  in  singulas  corporum  nostro¬ 
rum  partes,  imperium  dederit,  ut  eas  moveamus, 
et  ad  arbitrium  compescamus,  et  quod  etiam  si¬ 
mul  voluntariam  dominationem  in  animorum  nos¬ 
trorum  cogitationes,  nobis  suppeditaverit,  necesse 
est,  ut  blanditiae  sint,  quae  has  vires  in  actionem 
excitent,  et  quae  sint  nobis  auxilio  ad  recte  res 
externas  discernendas.  Duo  stimuli  praecipui, 
quibus,  omnibus  temporibus,  cogimur  his  faculta- 

tibus  uti,  sunt  Dolor  atque  Voluptas,  et  forsitan 
uterque  aeque  prodest.  Nisi  hi  stimuli  agerent, 
ut  celeberrimus  Locke  rite  observavit,  nobis  de- 
essent  sensus  externi,  perinde  ac  animi  notiones 
internae :  nullam  quidem  causam  haberemus, 
quare  alteram  alteri  cogitationem  actionemve, 
aut  animi  attentionem  negligentias,  aut  motum 
quieti,  anteponeremus ;  itaque,  neque  corpora 
nostra,  neque  mentes  nostras,  exerceremus,  sed 
cogitationes  vagari,  consilio  et  imperio  immunes, 
permitteremus.  Hac  in  conditione  homo,  quam¬ 
vis  facultatibus  voluntatis  et  ingenii  praeditus, 
vitam  in  otiosis  somniis  sopitus,  transigeret  *. 

Itaque  ad  hominem  dirigendum  et  conservan¬ 
dum  in  recta  vitee  via,  monitores  Natura  collo¬ 
cavit  ;  et  hoc  officio  dolores  maxime  funguntur ; 
quorum  consiliis  obtemperando,  complures  vitee 
molestias  effugimus ;  contemptis  autem  eisdem, 
saepe  supplicia  gravissima  subimus. 


*  “  Essay  on  tbe  Human  Understanding,1’  v.  1.  c.  vii. 
§■* 

Sect.  II. 

De  Doloris  in  Corpore  Effectibus. 

Primarius  et  clarissimus  doloris  effectus  est 
fibrarum  musculosarum  contractio;  haec  est  aut 
topica  aut  generalis,  pro  rata  parte  irritationis» 
Sic  si  musculus  in  animali  viventi  nudetur,  et 
ulla  res  irritans  ei  admoveatur,  invita  fibrarum 
partis  contractio  sequitur.  Si  hic  stimulus  am¬ 
pliatur,  incitatio  quoque  augetur,  et  contractiones 
musculorum  magis  generales  fiunt ;  tremores, 
dentium  frendor,  et  alia  doloris  acuti  comitantia, 
corporis  contortiones,  sicuti  nominantur,  constan¬ 
tes,  sese  exhibent.  Porro,  si  dolor  adhuc  amplius 
gravescit,  in  convulsionibus,  in  musculorum  alter¬ 
nantibus  contractionibus,  nec  non  relaxationibus, 
finitur.  Denique,  diu  moratus,  et  revera,  in  qui¬ 
busdam  casibus,  etiamsi  brevi  tempore  maneat, 
spasmum  inducit ;  eam  scilicet  musculorum  rigi¬ 
ditatem  spasticam,  qua?  ab  convulsionibus,  nullam 
relaxationem  alternam  habendo,  differt.  Mani¬ 
festum  est  tamen,  has  esse  solummodo  ejusdem 

effectus  varietates  per  intensionem  suam  tantum 
discretas. 

Hanc  convellendi  actionem  fibrarum,  cogitave¬ 
rim  esse  primarium  nixum  vis  medicatricis  natu¬ 
rae,  qui  corpus  liberet  ab  ea  conditione  speciali, 
unde  dolor  exoritur;  hinc,  in  omnibus  corporis 
conditionibus,  cum  atonicis  tum  tonicis,  obser¬ 
vanda  est ;  sed  quamcunque  speciem  induat,  ad 
finem  eandem  spectat ;  nam  ubicunque  istius- 
modi  actio  subsit,  Naturam  novam  actionem  mor¬ 
bosam  inducere  videmus,  quae  illam  jam  existen- 
tem  subigat.  Ut  jam  perhibitum  est,  talis  effec¬ 
tus  in  conditionibus  corporis  maxime  contrariis 
contingit;  est  enim  generalis,  quanquam  non  om¬ 
nino  universus,  doloris  exitus.  Aliquando  tamen, 
convellentes  motus  fieri  cernimus,  ubi  irritatio, 
ad  magnitudinem  eventuum  explicandum,  impar 
videtur :  ita  accipimus  mulieres,  in  convulsioni¬ 
bus  decidisse,  solummodo  ab  cujusdam  floris,  vel 
medicamenti  ingrato  odore  percepto.  Hi  ef¬ 
fectus  quantumvis  inter  se  adversantes,  non  ex¬ 
plicandi  sunt,  nisi  eo  quod  Idiosyncrasia  appel¬ 
latur,  et  homines  non  simili  idiosyncrasia  praediti, 
judices  inepti  sunt,  effectuum  quae  iis  a  causa  le¬ 
vissima  pendere  videntur.  Haec  referenda  sunt 

actioni  convellenti,  eo  dolore  excitatae,  quem  cL 
Darwin  deficienti  stimulo  attribuit  *.  Sic  to¬ 
tum  corpus,  vel  pars  tantum,  adeo  infra  gradum 
solitum  actionis  naturalis  incidere  potest,  ut  do¬ 
lor  debilitatis,  renixus  incitamentum  indirecte  + 
fiat,  quod  in  convulsionibus,  plus  minusve  gravi¬ 
bus,  seipsum  ostendit.  Haec  convulsio,  actioni 
deficienti  superveniens,  curationis  modum  consti¬ 
tuit,  quo  natura  vim  partis  debilitatae  reficit,  et 
summovet  dolorem,  quem  ista  debilitas  creavit. 
Nam  dolorem  in  his  casibus,  ut  quibusdam  auc¬ 
toribus  persuasum  est,  non  considerandum  est  a 
spasmo  oriri,  sed  potius  hunc  illius  exitum  esse. 
Nam  saepe  observamus  aegros,  epilepsia  et  aliis 
morbis  affectos,  queri  se  magnos  dolores  perpeti, 
antequam  convulsiones  incipiant,  licet  cum  jam 
series  longa  convulsionum  terminatur,  nullam 
comitantium  dolorum  recordationem  in  mente 
conservent. 

Eandem  actionem  fibrarum,  a  naturali  stimuli 
defectu,  auctam,  in  iis  qui  habitum  corporis  im¬ 
becillem  habent,  et  animi  deliquum  patiuntur, 

. t  . 

*  Zoonomia,  vol.  i.  sect.  xii.  5.  et  xxxiv.  1. 

t  Cullen,  44  Prae,  of  Physic,”  vol.  i.  sect.  lix. 

detegimus, — etiam  in  singultu  ultimorum  febris 
stadiorum,  in  oscitatione  ob  lassitudinem,  praeser- 
timque  in  animalibus,  quorum  sanguis  usque  ad 
mortem  mittitur :  in  omnibus  his  exemplis  obser¬ 
vamus,  debilitatis  dolorem  stimulum  esse,  qui  ac¬ 
tionem  abnormem  concitat. 

Ut  unusquisque  cognoscit,  si  actio  convellens 
vel  spasmodica,  parti  jamjam  praeter  naturam 
sentienti,  et  a  praesenti  morbo  dolenti,  superve¬ 
niat,  veluti  in  musculis  cruris  nuper  recisi,  dolor 
ingravescit ;  at  quanquam  actio  convulsiva  fibra¬ 
rum,  in  his  exemplis,  dolorem  augeat,  nihilominus 
existimo,  eam  esse  salutarem  naturae  conatum, 
qui  actionem  morbosam  jam  existentem  superet, 
aliam  acriorem  quidem,  et  quoad  ejus  naturam 
valde  diversam,  supponendo. 

Cum  actio  convellens  vel  spasmodica  jam  con¬ 
firmatur,  dolor  haud  ei  necessario  adjungitur,  sed 
contra,  spasmo  urgente  aliquando  evanescit ; — 
attamen  negari  non  potest,  quin  saepe,  etiam  ubi 
nulla  actio  inflammatoria  antea  adfuerit,  dolor 
magnopere  gravescit,  propter  renixus  violentiam. 
Hoc  praecipue  apparet  in  istis  morbis,  qui  subito 
vitales  exhauriunt  vires,  quae  extremum  conatum 
faciunt  ad  suam  dominationem  recuperandam. 

Dolor  itaque,  sine  dubio,  ut  spontaneum  incita¬ 
mentum  agit,  et  ita  maximo  munere  fungitur. 
Dolorem,  seque  ac  spasmodicam  actionem,  simul 
subesse  in  isto  morbo  terribili,  Cholera  Spasmo¬ 
dica  India?  Orientalis,  videmus ;  et  in  iliis  exem¬ 
plis  medici  maximam  curationis  spem  habent,  in 
quibus  dolor  et  spasmus  violentes  maturi  adsunt ; 
at  secundum  Orton  *,  his  indiciis  deficientibus, 
aegri  semper  mortui  sunt. 

Etiam  doloris  expectatio,  quodammodo  muscu¬ 
lorum  contractiones  excitat ;  sic  quum  cernimus 
ictum  ad  partem  musculosam  tendentem,  invito 
musculos  ejus  partis  in  contractionem  violentem 
conjicimus.  Haec  est  seipsa  defendendi  ratio, 
quam  omnia  animalia  ab  instinctu  accipiunt; 
partes  enim  in  molem  rigidam  se  contrahentes, 
minus  ab  ictu  patiuntur,  et  eo  minus  contusioni¬ 
bus  obnoxias  sunt,  quo  magis  resistunt.  Omnes 

fere  sensus  molesti  quos  inflammatio  non  comita- 

,910 lob  Tmftt 

tur,  idem  ostendunt ;  nimirum  cum  ictus  levis 
recipiatur,  musculi  non  modo  sese  contrahunt, 
quasi  periculum  evitare  vellent,  sed  porro,  sponte 
eorum  renitendi  potestatem,  fricando  vel  etiam 


*  Essay  on  the  Epidemic  Cholera,”  p.  26. 

partem  laesam  verberando,  augere  tentam us,  nisi 
forte  noxa  tanta  fuerit,  ut  laesionem  mechanicam 
inducat,  et  tum  pressuram  partibus  musculosis 
circumdantibus,  applicamus. 

Eam  fibrarum  contractionem  non  modo  doloris 
plerumque  comitem  esse,  sed  multum  quoque  ad 
hunc  levandum  conferre,  complura  exempla  pro¬ 
bant.  Hoc  apparet  in  nonnullis  Cephalalgiae  ex¬ 
emplis,  in  quibus  aegrotans  mappam,  vel  hujus¬ 
modi  aliquid,  circum  totum  ejus  caput  arcte  ligat. 
In  spasmis  gravibus  colicis,  antequam  signa  in¬ 
flammatoria  supervenerint,  aegri  fere  magna  vi 
super  abdomen  incumbunt,  eodem  tempore  mus¬ 
culos  valde  contrahentes,  et  inde  manifestum  le¬ 
vamen  assequuntur.  Actionem  musculosam,  in¬ 
gentem  dolorem  lenire,  alia  affectio  spasmodica 
ostendit :  sic  ubi  spasmus  tonicus  membrum  in¬ 
vaserit,  si  semel  hoc  membrum  valide  extendi 
potest,  spasmus,  cum  comitante  dolore,  protinus 
fugatur.  Praeterea,  semper  videmus  eos,  qui  gra¬ 
ves  operationes  chirurgicas  subeunt,  et  illas  quae 
partus  doloribus  cruciantur,  valide  aliquid  manu 
comprimere  ;  et  non  raro  hic  nisus  tanta  vi  perfi¬ 
citur,  quantam,  alio  tempore,  aeger  exercere  ne¬ 
quaquam  potest.  Haec  musculorum  intensio,  do- 

lorem  manifeste  allevat,  quoniam  aegri  subsidium 
quod  inde  adipiscuntur,  assidue  petunt.  Hinc 
quoque  in  rheumatismo  coxendicis,  si  tergum  vel 
lumbi  valide  premuntur,  ut  subsidium  afferatur, 
dolor  ad  latus  vel  epigastrium  transit ;  et  si  dein 
pressura  in  has  partes  exercetur,  dolor  ad  tergum 
vel  coxas  iterum  violenter  redit,  vel  spiritus  affi¬ 
citur,  et  respiratio,  non  nisi  erecto  corpore,  perfici 
potest 

Quamobrem  vero  hunc  nisum  in  parte  dolente 
facimus  ?  Certe  nihil  aliud  est,  quam  conatus  ab 
instinctu  proveniens,  ad  naturam  adjuvandam, 
quae  superante  vi  medicatrice,  istam  irritationem 
a  morbo  inductam  submovere  conatur :  hisce 
naturae  atque  artis  conatibus  simul  adhibitis,  sti¬ 
mulus  necessarius  in  pluribus  exemplis  cito  sup¬ 
peditatur,  partis  integritas  renovatur,  dolor  ces¬ 
sat,  et  aeger  pro  ingrato  sensu,  haud  injucundo 
fruitur.  Haec  facta  cognita  effecerunt  ut,  in  om¬ 
nibus  aevis,  ad  frictionem,  exercitationem,  et  per¬ 
cussionem  f,  pro  doloris  remediis  medici  confuge- 


*  Gordon,  “  Study  of  Medicine,”  v.  ii.  p.  496. 
t  Celsus,  De  Medicina,  lib.  i.  cap.  9-  Balfouk, 
Obs.  on  Rheumatismi  &c.  p.  85.  et  passim. 

rint.  At  veteres,  quod  ad  pathologiam  attinet, 
errantes,  commodum  ab  illis  proveniens,  sive  ma¬ 
teriae  morbosae  protinus  ex  corpore  expulsae,  sive 
ejus  migrationi  ab  alia  ad  aliam  partem,  tribue¬ 
runt.  ‘  Longe  tamen  saepius,’  dicit  Celsus, 
*  aliud  perfricandum  est  cum  aliud  dolet ;  maxi- 
‘  meque  cum  a  summis  aut  a  mediis  partibus  evo- 
‘  care  materiam  volumus  V 

Ubi  dolor  gravis  est,  saepe  exercitatione  vocis 
valida  comitatur;  hoc  in  multis  animalibus,  et 
imprimis  in  homine,  manifestum  est.  Quanquam 
haec  vociferatio  a  metu  oriatur,  nonnunquam  ob 
subsidium  quod  ministrat,  emittitur ;  bestiae 
quoque  causa  doloris  remota,  interdum  ululare 
non  desinunt,  et  leo  famelicus,  inedia  furens,  per 
sylvas  ferociter  fremit,  quamvis  ita  agendo,  ad 
latebras  praedam  terreat,  et  suas  aerumnas  protra¬ 
hat.  In  genere  humano  hoc  notissimum  est,  nam 
in  ineunte  aetate,  infantes  sensus  molestos  adesse, 
semper  ostendunt,  eo  signo  notabili,  quod  vulgo 
nominatur  vagitus :  et  licet  vir  auxilium  tain 
ineptum  contemnat,  nihilominus,  aliquando  ad 
hujusmodi  solatium  confugit ;  et  quanquam  in  vi- 

*  De  Medicina,  lib.  ii,  cap,  14. 

tus,  dolores  diris  atque  gravibus  exciam ationi- 
bus  patefacit.  Porro,  quod  probat  immissam  vo¬ 
cem  nonnihil  opis  afferre,  ubi  dolor,  ob  fortitudi¬ 
nem,  superbiam,  aut  pertinaciam,  dissimulatur, 
exitus  sunt  plerumque  graviores,  et  mors  ipsa 
dicitur  talem  sensuum  suppressionem,  conse¬ 
cuta  fuisse.  At  quomodo  dolor  ita  levatur? 
Nonne  partim  nascitur  ex  animo  aliquatenus 
averso  a  cruciatum  corporis  contemplando?  vel 
non  potius  a  vi  nervosa,  ad  alias  partes  .conversa  ? 
Quod  ad  hanc  sensuum  aequationem  pertinet,  li¬ 
quet  effectum  necessarium  talis  usus  respirandi 
organorum,  validam  esse  omnium  musculorum 
huic  functioni  inservientium  contractionem,  qua 
renitendi  facultas  ampliatur.  Sed  quamvis  haud 
dubitandum  sit,  quin  Natura  hunc  musculorum 
respirandi  usum  instituerit,  subsidio  dolori  ur¬ 
genti  ;  ad  minuendam  proclivitatem  ad  auctam 
actionem,  quandocunque  gravior  paroxysmus  de¬ 
sistit,  non  minus  confert ;  nam  quanquam  gene¬ 
ralis  incitatio  hujusmodi  nisum  primum  sequi¬ 
tur,  plerumque  accidit,  ut  proximum  effectum 
sit  generalis  virium  defectio.  Hoc  quodammodo 
usibus  depletionis  directae  respondet,  et  minuit 

proclivitatem  ad  inflammationem,  praesertim  post 
operationes  chirurgicas.  Nam  mihi  iterum  ite- 
rumque  exploratum  est,  cum  in  talibus  exemplis 
homines  summa  fortitudine  huic  nisui  naturali 
repugnaverint,  indicia  inflammatoria  subsequ en¬ 
tia,  fuisse  gravia ;  et  vice  versa. 

Durante  doloris  acuti  paroxysmo,  pulsus  in  vi 
et  frequentia  fere  crescit,  sed  tamen  in  quibus¬ 
dam  casibus  manet  imminutus  *  Secretiones 
variae  in  quantitate  paulo  augentur :  secretio  la- 
chrymarum  copiosior  fit,  effectum  forsitan  generi 
humano  proprium,  et  maxime  mulieribus  et  pue¬ 
ris  familiare.  Lachrymatio  minus  instantem  do¬ 
lorem  levare,  quam  incitationem  inflammatoriam, 
quae  sequi  solet,  moderari  videtur.  In  quibusdam 
Neuralgiae  exemplis,  lachrymarum  fluxus  profusus 
est,  et  omnino  invitus.  Glandulae  salivariae  quo¬ 
que,  ad  actionem  auctam,  ab  eadem  causa  stimu¬ 
lantur,  cujus  insignia  testimonia  in  Neuralgia 
conspiciuntur.  Non  difficile  est  rationem  red¬ 
dere,  cur  intestinorum  vasis  exhalantibus  ita  ex¬ 
citatis,  Diarrhoea  saepe  oriatur.  Haec  profecto, 


*  Hkberden,  in  Med.  Trans.  voJ.  ii.  p.  134. 

de  cunctis  aliis  secretionibus  aeque  dici  possunt, 
de  bili,  de  sudore  *,  &c. 

Sed  quod  ad  dolorem  acutum  spectat,  his  ob¬ 
servationibus  initio  tantum  confidere  possumus. 
Quando  enim  hic  satis  diu  manserit,  quantitas 
secretionis  et  excretionis  in  statum  contrarium 
revertitur.  4  Si  vehementior  dolor  urget,5  inquit 
scriptor  praeclarus,  4  statim  mutatio  fit  in  pulsu, 

4  qui  ad  celeritatem  inclinat,  temporum  arteriae 
4  ejusdem  lateris  valde  moventur,  suboriuntur  an- 
4  xietates,  alvus  fit  strictior  et  tardior,  urina  te- 
4  nuis  mingitur,  pedes  refrigescunt,  in  quibusdam 
4  accedunt  lipothymiae  f 

Huic  adjiciendum  est,  es  cruciatui  subjectos, 
quamvis  primo  sudore  irrorati  sint,  et  omnes  se¬ 
cretiones  auctas  habeant,  cito  statum  prorsus  con¬ 
trariam  pati ;  et  bene  compertum  est,  eos  qui  tor¬ 
menta  tulerunt,  sitim  vehementem,  supplicii  so¬ 
ciam  molestissimam,  sustulisse.  Harum  muta¬ 
tionum  ratio  facile  redditur ;  dolore  ineunte  fibra¬ 
rum  contractio  ad  vasa  extrema  deplenda  condu- 


*  Instante  dolore  sudor  maxime  urget,  aliquandoque 
cruentus  esse  videtur.  Vid.  Bartholinus,  Ep.  i.  p.  718. 
4*  Hoffmann,  Op.  Phys.  Mcd.  t.  i.  p.  236. 

cit;  postea  vero,  causa  eadem  effectum  penitus 
diversum  inducit. 

Dolor  gravis,  praeter  jam  dictos  effectus,  saepe 
dementiam  infert,  quae  interdum  diu  postquam 
ejus  causa  sublata  est,  et  non  raro  per  vitae  reli¬ 
quum  superest.  Hoefmannus  testatur,  saepe 
ab  eo  notatum  fuisse,  dolorem  ab  animalcula  in 
meatu  auditorio  provenientem,  insaniam,  atque 
mortem  illi  cito  succedentem,  intulisse  *. 

Modo  dolor  gangraenam,  modo  syncopen  intu¬ 
lit  ;  et  denique,  ut  nonnulli  auctores  opinantur, 
dolor  adeo  vehementer  ingruit,  ut  ipse  vitam  pro¬ 
tinus  extinguere  possit. 

Si  narrationem  perfectam  doloris  gestus  trade¬ 
remus,  fere  omnium  morborum  indicia  praecipua 
notare  oporteret :  hoc  autem  paucis  verbis  absol¬ 
vam.  Crura  alterne  porriguntur,  et  sursum  tra¬ 
huntur, — brachia  undique  jactantur, — pectoris 
musculi  valide  agunt, — eodem  tempore  abdomi¬ 
nales  musculi  alternis  vicibus  contrahuntur  et 
solvuntur  :  in  his  autem  indiciis  maxima  varietas 
est,  secundum  doloris  sedem,  naturam,  et  vehe¬ 
mentiam. 


— 


*  Loco  citat. 

Breviter  tantum  de  doloris  Physiognomia  dis¬ 
seram  ;  facies  tanquam  speculum  est,  quo  dolor 
insigniter  depingitur.  Oris  anguli  deorsum  rap¬ 
tantur,  nasus  acuitur,  supercilia  sese  contrahunt, 
oculi  rubore  suffunduntur,  crebro  volvuntur,  et 
truces  et  horrendi  in  res  circumjacentes  conjici¬ 
untur, — dentes  frendent,  et  totus  vultus,  melius 
quam  sermo  ulla,  corporis  angorem  exprimit. 
Hujusmodi  sunt  effectus  doloris  in  corpore  ex¬ 
terno  maxime  manifesti ;  atque  hinc  ratio  cur 
pictores  ac  sculptores  in  omnibus  seculis  doloris 
exempla  appetiverint,  quippe  cum  imagines,  ad 
animum  movendum  idoneas,  effingendi  prae  aliis 
locum  dent :  ex  hoc  nonnulla  sculptoris  artis  spe¬ 
cimina  originem  habuerunt ;  ut,  exempli  gratia, 
Laocoontis  et  filiorum  monumentum.  Quid 
enim  potest  magis  cum  animi  tum  corporis  ango¬ 
rem  delineare,  quam  vultus  patris  ?  Impeditus 
in  anguium  spiris,  innoxios  liberos  sortis  sui  par¬ 
ticipes,  et  iisdem  tormentis  animam  efflantes, 
omni  spe  salutis  et  auxilii  remota  conspicit. 
Horrores  miseriaeque  multiplices,  non  modo  in 
ejus  vultu  alte  imprimuntur,  sed  quoque  in  tota 
ejus  corporis  compagine,  dum  supremo  nisu,  quan¬ 
tumvis  inani,  deorum  iratorum  vindictam  effu¬ 
gere  conatur ! 

Diffugimus  visu  exsangues  :  illi  agmine  certo 
Laocoonta  petunt :  et  primum  parva  duorum 
Corpora  natorum  serpens  amplexus  uterque 
Implicat,  et  miseros  morsu  depascitur  artus. 

Post,  ipsum  auxilium  subeuntem  ac  tela  ferentem 
Corripiunt,  spirisque  ligant  ingentibus;  et  jam 
Bis  medium  amplexi,  bis  collo  squamea  circum 
Terga  dati,  superant  capite  et  cervicibus  altis. 

Ille  simul  manibus  tendit  divellere  nodos, 

Perfusus  sanie  vittas  atroque  veneno. 

Clamores  simul  horrendos  ad  sidera  tollit; 

Quales  mugitus  fugit  cum  saucius  aram 
Taurus,  et  incertam  excussit,  cervice  securim 

arioiob  aikfosa  gifdiiifffo  ttt  -.m  «wio  i;Ui| 

Doloris  acuti  effectibus,  ita  enumeratis,  nunc 
nobis  de  longi  doloris  effectibus,  paucis  verbis 
tractare  restat.  Mirum  est  cernere  quamdiu,  et 
quantum,  nonnulli  dolore  vexentur,  et  quod  ad 
externam  speciem  attinet,  haud  multum  patian¬ 
tur.  Videmus  eos  qui,  brevi  spatio  interposito, 
impetus  Podagrae  graves  perpetiuntur,  sanitatis 
speciem  praebere,  et  corporis  habitu  robustos  vi¬ 
deri.  Quinetiam  in  multis  aliis  morbis  idem  ob¬ 
servari  potest :  sunt  profecto  qui  maximos  dolo¬ 
res  tolerant,  cum  vix  aut  ne  vix  quidem  ulla 
mutatione  manifesta,  et  morbo  adorienti  vigore, 


Vuig.  .Pneid.  lib.  % 

qui  praeter  naturam  videtur,  oppugnant.  Huic 
autem  vigori  minime  confidendum  est,  quippe 
quia  doloris  irritatio,  ad  corpora  robustissima 
frangenda,  vim  insignem  habeat.  Facies  pallida 
est, — oculi  demissi  et  vitrei,  nullum  animi  affec¬ 
tum  exprimunt, — nasus  acutus, — frons  rugosa, — 
labia  absque  colore :  et  cutis  contracta  super  partes 
subjacentes  arcte  extenditur,  et  speciem  plus 
aequo  nitidam  ostendit:  Caput  ad  latus  declinat, 
vel  antrorsum  procumbit :  haec  omnia  conjuncta, 
eam  effingunt  pbysiognomiae  speciem,  quae  vultus 
Uippocraticus  cognominatur.  Haec  de  vultu 
notanda  sunt,  qui  solus  internos  affectus,  nostris 
sensibus  latentes,  indicat.  Totum  corpus  mar¬ 
cescit,  ventriculus  magnopere  turbatur,  et  secre¬ 
tiones  insolita  ratione  perficiuntur.  Graves  dolo¬ 
res  e  alvum,  summam  cutem,  et  vias  urinarias 
4  constringunt ;  et  parca  copia  urina  et  sudor 
4  fluunt  et  alvus  dejicit.  Hoc  non  modo  videmus 
4  in  dolore  capitis,  intestinorum,  ventriculi,  et 
4  dentium,  sed  etiam  in  eo  dolore  qui  in  ano  ex 
4  haemorrhoidibus  caecis  fit,  vel  ex  calculo  in  ure- 
4  teribus  haerente,  oritur  ■*.' 


*  Hoffmann,  Op.  Phys.  Med.  tom.  i,  p»  261. 

Vitia  diversa,  dolorem  diu  morantem  conse¬ 
quuntur,  et  inter  haac  praecipue  convulsiones. 
4  Novi/  inquit  Hildanus,  4  qui  in  nimiis  den- 
4  tium  doloribus,  facti  sunt  epileptici,  alii  visum 
6  amiserunt,  alii  visum  amplificatum  acquisive- 
4  runt  */  Tum  demum,  dolore  diu  continuato 
jam  tractati  effectus,  valde  gravescunt, — febris 
hectica  supervenit,— magna  generis  nervosi  vitia, 
* — macies, — palpitationes, — mors. 

Sect.  III. 

De  Doloris  in  Mente  Effectibus . 

Quandocunque  corpus  sensus  molestos  patitur, 
mens  statim  unam  ex  duabus  maxime  contrariis 
conditionibus,  assumit,  nempe,  Fortitudinem  vel 
Formidinem ;  in  illa  vis  animi  natursa  imbecilli¬ 
tatem  superat,  in  hac  animus  cedit.  Hujusmodi 
discrimina  ex  diverso  corporis  habitu,  ex  satate, 
et  ex  sexu  provenientia,  notare  juvat.  Effectus 
quem  dolor  in  mente  gignit  minus  ex  corporis 
conditione  pendet,  quam  ex  ipsius  animi  statu. 


*  Opera,  Cent.  %  obs.  1£. 

quo  tempore  irritatio  sentiatur.  Ex  hoc  robustis¬ 
simi,  animos  pusillos  interdum  ostendunt,  et  con¬ 
tra  fortitudinis  absolutum  exemplar,  in  debili, 
atque  infirmo  corpore  nitere  potest.  Hae  diversi¬ 
tates,  praecipue  pendent,  ex  his  animi  affectioni¬ 
bus,  Religione,  Spe  et  Gloriae  laudumque  cupi¬ 
dine:  hinc  nonnulli  maxima  corporis  irritabili¬ 
tate  praediti,  perculsi  tamen  bonae  causae  defen¬ 
dendae  desiderio,  ob  religionem  et  futuri  praemii 
expectationem,  supplicii  cruciatus,  summa  sere¬ 
nitate  tolerarunt.  Celebris  Ckanmer  Archi- 
episcopus,  capitis  damnatus,  et  poenas  incendio 
daturus,  dextram  in  flammas  porrigens  in  igne 
torruit,  clamans  admiranda  fortitudine,  4  Haec  ma- 
4  nus  peccavit !’ 

Nulli  dolores  acutiores  esse  possunt,  quam  quos 
mulieres,  inter  parturiendum  sentiunt;  tamen  iste 
sobolis  amor,  quem  natura  illis  in  pectore  posuit, 
in  mediis  aerumnis  solatium  ministrat. 

Famae  studium,  et  immortalitatis  desiderium, 
saepe  animum  inter  acerbissimos  dolores  mirifice 
sustinuerunt.  Ubique  gentium  exempla  reperta 
sunt,  in  quibus  homines  equulei,  fidicularum,  et 
omnigeni  tormenti  cruciatus,  ad  mortem  usque 
passi  sunt,  et  ne  minimam  quidem  querelam  pro- 

tulerunt.  Inter  Americae  aborigines,  captivus 
cruciatibus  et  lenta  morte  ab  hostibus  damnatus, 
neniam  cantat  immotus,  et  supremo  spiritu  car¬ 
nificibus  torquendi  imperitiam  objicit. 

Verum  enimvero  notandum  est,  haec  nequa¬ 
quam  esse  perpetua ;  neque  enim  spes, — nec  glo¬ 
riae  studium, — neque  religio  tamen  semper,  eadem 
ratione,  animum  contra  dolorem  sustentat ;  saepe, 
rebus  omnibus  adversis,  spes  abjecta,  moestitiae 
cedit :  hinc  aliquando,  viri  fortes  et  magnanimi 
subacti  sunt,  et  saepe  animi  vires  naturae  imbecil¬ 
litati  plus  minusve  succubuerunt. 

Haud  dubitandum  est,  quin  dolor  majori  for¬ 
titudine  toleretur,  ab  eo  qui  alios  doloris  sui  par¬ 
ticipes  conspicit :  hoc,  exercitu  recedente,  militi¬ 
bus  fame,  lassitudine,  et  aeris  intemperie  vexatis, 
maxime  familiare  est.  Porro  hoc  subsidium,  a 
conscientia  alterius  dolorem  participantis,  prove¬ 
niens,  nonn unquam  in  ultionis  desiderio  nititur. 

How  light  and  portable  my  pain  seems  now, 

When  that  which  makes  me  bend — makes  the  King 
bow !  * 

Saepe,  et  forsitan  non  sine  causa,  observandum 


*  “  King  Lear,'1  Act  v.  sc.  vi. 

est,  foeminas  quanquam  natura  acutius  sentiant, 
majori  tamen  fortitudine  quam  viros  dolorem  pati. 
Infantes  ratione  fere  expertes  maxima  impatien¬ 
tia  dolorem  subeunt ;  et  cum  tandem,  volventi¬ 
bus  annis,  mentis  facultates  dilabuntur,  virum 
iterum  videmus,  rebus  adversis,  infantili  imbecil¬ 
litate,  succumbere.  Haec  pleraque  generalia,  om¬ 
nium  pene  consensu  accipiuntur ;  exceptiones  ta¬ 
men  non  desunt. 

Dolor  gravis,  dummodo  liaud  diu  permaneat, 
mentem  parum,  vel  brevi  tempore  tantum,  afficit, 
nisi  forte  tam  vehemens  sit,  ut  statim  delirium 
producat,  vel  insaniam,  ut  in  quibusdam  exemplis 
contingit.  Quomodo  autem  mens  dolore  modico, 
diu  manente,  vel  doloribus  violentibus  subinde 
ingentibus  afficitur,  per  multa  secula  inquisitum 
est.  Hujusmodi  effectus  non  cito  submoventur ; 
at  contra  animi  dotes,  mutationem  nunquam,  aut 
raro  penitus,  delendam  subeunt.  Indoles  enim 
interdum  ex  toto  mutatur,  et  ex  mansueta  et 
maxime  amabili,  fit  irae  et  arrogantiae  proclivis : 
hujusmodi  exempla  cuique  bene  cognita  sunt,  ut- 
pote  in  plerisque  morbis  vetustis- praesertim  que 
in  podagra,  appareant.  Haec  indolis  asperitas, 
nonnunquam  eo  usque  gravescit,  ut  insaniam  re- 

ferat,  et  ut  eos  oporteat  aegri  furorem  cavere,  qui 
ad  illum  appropinquare  vellent. 

Praeterea,  dolor  vetustus,  licet  generali  sanitati 
non  multum  noceat,  magnopere  tamen  totum  ge¬ 
nus  nervosum  turbat ;  omnes  corporis  affectus  in 
animum  agunt,  ideoque  cum  corporis,  tum  animi 
sensus  iisdem  causis  acuuntur.  Inde  cum  corpus 
sensus  ingratos  patitur,  mens  quoque  ad  res  sen¬ 
tiendas  aptior  evadit,  et  liuic  principio  ingenii 
immortalia  facinora  saepe  attribuenda  sunt.  Non 
dubitandum  est  quin  primordia  omnium  ingenii 
varietatum  congenita  sint,  quorum  discrimina 
magna  ex  parte  ipsius  structurae  cerebri  tribuenda 
sunt:  dum  puer  pubescit,  facultates  clarescunt, 
— ingenium  quod  in  infante  latebat  aetas  pate¬ 
facit,  sed  multum  tamen  pendet  ex  causis  exter¬ 
nis,  quae  illud  in  actionem  vocant.  Inter  alios 
modus  quibus  natura  ingenium  promovit,  corpo¬ 
ris  sensus  interdum  acuit,  et  ita  animum  ad  im¬ 
pressiones  accipiendas  procliviorem  reddit.  In  iis 
mediocri  ingenio  praeditis,  talis  sensuum  irritabi¬ 
litas  nil  effecit,  nisi  ut  ira,  amor,  et  istiusmodi 
affectiones  auctam  vim  acquirant ;  at  contra  ubi 
praeclari  ingenii  primordia  a  natura  donata  sunt, 
et  jamjam  sese  plus  minusve  ostenderint,  ob  su- 

pra  dictam  causam  magnopere  inclarescunt.  Mi¬ 
nime  tamen  existimo  optimum  ingenium  cum  ir¬ 
ritabili  corpore  necessario  esse  conjunctum,  vel 
corpus  omnigenos  dolores  non  posse  pati  dum  ani¬ 
mi  facultates  non  ideo  evolvantur ;  sed  in  his 

'  ~  ■  "  ’  v  2. 

postremis  exemplis  egregiarum  ingenii  dotum 
origines  mihi  deesse  videntur.  Dolor  itaque  non 
ingenii  principium,  sed  incitamentum  duntaxat 
ducendus  est :  fieri  non  potest,  quin  omnes  ob¬ 
servaverint  pueros  infirmis  corporibus,  et  adversa 
valetudine  laborantes,  eosdem  esse  ingenio  prae¬ 
coces  ;  nec  minus  notum  est,  quanta  affinitas, 
etiam  in  adultis  viris,  inter  corporis  imbecillita¬ 
tem,  et  ingenii  gravitatem,  intersit.  Hic  memo¬ 
rare  possem,  multa  praeclara  exempla  ad  hanc 
sententiam  abunde  confirmandam ;  at  tale  opus 
supervacaneum  reor:  sufficiet  igitur  unum  aut 
alterum  proferre,  ut  lector  facilius  reliqua  mente 
consequatur. 

Omnium  corporis  dolorum,  nullus  profecto, 
mentem  magis  acuit  quam  podagra,  et  hoc  effec¬ 
tum,  sine  dubio,  ab  urgenti  generis  nervosi  irri¬ 
tatione  pendet.  Gregorius  pater  suis  discipu¬ 
lis  referre  solebat,  se  animi  facultates  semper  ala- 

eriores  habere,  dum  podagra  laboraret  *.  Effectus 
haud  absimiles  ex  vitiis  meatus  urinarii  prove¬ 
niunt,  et  etiam  ex  morbis  calculosis,  quibus  nulli 
graviores  dolores  inducunt.  Ex  talibus  affectio¬ 
nibus  poetae  illius  satyrici  Boileatj  ingenium, 
non  minus  solertiam,  quam  petulantiam  et  invi¬ 
diam,  accepisse  videtur. — Capitis  quoque  dolores 
vetusti,  similes  effectus  edunt,  sed  praesertim  qui 
nervosi  dicuntur.  Vir  ornatissimus  Cardinalis 
Ximenes,  etiam  a  tenera  aetate  ita  acerbissimis 
capitis  doloribus  vexabatur,  ut  dicere  soleret,  nil 
nisi  anguium  nidum  in  cranio  insitum,  tanto  do¬ 
lori  caUsam  parem  esse.  Aliud  exemplum  et 
insigne  quidem,  mihi  inter  familiares  meos  oc¬ 
currit.  — -  Quis  non  recordatur  Pascal,  virum 
merito  celeberrimum,  dum  dentium  acerrimo  do¬ 
lore  vexaretur,  problema  quod  omnes  alios  mathe¬ 
maticos  superaveret,  enodasse?  Postremo,  an¬ 
gores  qui  morti  praecedunt,  cum  dictis  et  cogita¬ 
tionibus,  quae  miram  omnium  animi  facultatum 
elationem  ostendunt,  saepe  commiscentur. 

Quodammodo  a  nostro  proposito  erraremus,  si 
de  aliis  quibusdam  exemplis  tractaremus,  quae 


*  Rush,  Med.  Inq.  &  Obs.  v.  2.  p.  31. 

licet  ingenii  evolutionem  eum  variis  irritationibus 
cognatam  esse,  abundantius  confirmarent,  tamen 
eum  ad  mortem  tantummodo  spectent,  a  nostra 
re  aliena  puto.  Cujusmodi  sunt  metus,  infausti 
amoris,  maeroris,  aliarumque  animi  affectionum 
humano  generi  propriarum,  effectus.  Quoties  in 
spei  naufragio  et  inter  consilia  gratissima  frus¬ 
trata,  ingenium  clarescere  videmus !  Quis  can¬ 
tus  dulcedinem  Petrarchi,  vel  Dantis  subli¬ 
mitatem,  oblivisci  potest ! 

Prolatis  jam  breviter  doloris  effectibus,  ad  in¬ 
genium  spectantibus,  ejus  in  mores  agendi  ratio, 
non  omnino  praetermittenda  est.  Apud  plurimas 
gentes  antiquas,  dolor  cum  ad  nequitiam  compri¬ 
mendam,  tum  ad  virtutem  promovendam,  instru¬ 
mento,  usurpabatur ;  et  etiam  in  recentioribus 
temporibus,  fertur  non  sine  fructu  ad  dolorem, 
tanquam  ad  auxilium  ad  corrigendos  mores  po- 
tentissimum,  in  quibusdam  carceribus  confugi  tum 
fuisse.  Ru sii,  itaque,  quaestioni  proponit  : — tf  Si 
4  dolor  in  prohibendis  vitiis  vim  exercet,  parenti- 
4  bus,  et  latoribus  legum  proponerem,  num  poenae 
4  modicae,  subinde  sumptae,  non  multo  magis 
4  quam  graviores,  sed  quoque  rariores,  prodes-r 
4sent‘:)V  'Hanc  quaestionem  non  suscipiam,  sed 


DE  COIIPORIS  DOLORE. 


35 


tanquam  imaginosam  et  omnino  supervacaneam 
praetermitto-  Constat  enim  verborum  usum,  om¬ 
nibus  temporibus,  eum  paedagogis,  tum  regibus, 
nunquam  non  familiarem  fuisse  ;  et  mihi  abunde 
persuasum  est,  multo  plus  damni  ex  profusiori, 
quam  ex  parciori,  hujusmodi  poenae  usu,  ortum 
fuisse. 

Non  mirabilius  est,  quam  verius,  genus  esse 
dolorum  ex  imaginatione  pendens,  quod  in  mente, 
tantummodo,  sine  corporis  morbo,  existit.  Maxi¬ 
me  conspicuum  est  in  iis  qui  hypochondriasi  vex¬ 
antur;  item  in  somniantibus,  in  hystericis,  &c. 
Tanta  profecto  est  mentis  in  corpus  miranda  do¬ 
minatio,  ut  haud  absurdum  sit,  credere,  animi 
attentionem  ad  quamlibet  causam,  in  animo  tan¬ 
tum  existentem,  diu  adhibitam,  efficere  posse,  ut 
morbus,  aut  dolor,  sesc  tandem  revera,  in  corpore 
ostendat. 

Quod  si  animi  affectus  ad  morbum  atque  do¬ 
lorem  generandum  mirabiliter  polleant,  interdum 
quoque  ad  utrum  que  tollendum,  valent.  Cele¬ 
berrimus  Rusii  hujusmodi  insigne  exemplum 
narrat:  Vir  qui  multos  annos,  podagrae  accessio¬ 
nibus  frequentibus  et  gravibus,  fuerat  proclivis, 
forte  dum  urgeret  paroxysmus,  ita  perturbabatur, 

ut  protinus  ab  eo  liberaretur  ;  nec  fuit  effectus 
modo  temporarius,  sed  contra,  adeo  permanens, 
ut  quanquam  per  plurimos  annos  vixerit,  nun¬ 
quam  postea  podagra  affectus  sit  *. 

Priusquam  has  observationes  ad  finem  produ¬ 
cam,  mihi  liceat  aliam  varietatem,  dolorem  scili¬ 
cet  expectatum,  notare.  Natura  omnibus  anima¬ 
libus,  advenientis  doloris,  odium  forte  inseruit: 
haec  autem  in  hominibus  prae  aliis  conspicua ;  illi 
enim  utpote  ratione  praediti,  futura  remotius  pro¬ 
spiciunt,  itaque  verendi  causis  nunquam  om¬ 
nino  carent ;  nec  raro  evenit,  ut  remoti  doloris 
anticipatio,  quam  praesentis  experientia  gravior 
sit.  Praeterea  homines  non  modo  dolorum,  prae¬ 
sentis  vitae  comitantium,  expectatione  cruciantur, 
at  multo  gravius  urgent,  horrores,  quos  mens  sibi 
conscia  mali,  fingit,  dum  poenas  sempiternas,  et 
tormenta  nunquam  levanda,  indies  desperatior, 
contemplatur. 

Cosi  quel  fiato  gli  spiriti  mali 
Di  qua  di  la,  di  gua  di  su  li  mena, 

Nulla  speranza  li  conforta  mai 
Non  che  di  posa,  ma  di  minor  pena !  t 


*  Med.  Inq.  &  Obs.  v.  2.  p.  283. 
t  Dante,  Inferno,  Canto  5. 

Tales  sunt  doloris  varietates  et  effectus  innumeri, 
quorum  fastigia  tantummodo  secutus  sum.  Dolor 
enim,  nos  nascentes  aggreditur,  per  totam  vitam 
insidiosus  comitatur,  et  quasi  nunquam  satiandus : 
adest  etiam  morientibus,  horamque  supremam 
angoribus  infestat.  At  ego  tamen  Dolorem,  quan- 
quam  invisum,  et  ab  omnibus,  quantum  fieri  po¬ 
test,  ab  ipsis  semotum,  non  omnino  inutilem  de¬ 
pinxi,  sed  potius  eum  protuli,  ad  vitam  conser¬ 
vandam  necessarium,  a  Deo  Optimo  Maximo 
constitutum, 

fOtOII  %  \  -ri  ;  Wi  '>0fjf  iffSIBD  Olli??? 

FINIS,  iOtstfSBjX*!  Jk 

, 

■  k.::  z&w!  wHip  oorJ  otium  ir. 

■. r %Umi  pJmao-.t 
'  r'-;  : zwhuj  z>:a ‘-:V-r4  mmpmm  stuommf 

wSslqmsim? 

j-  ■  ■  ■■  ■  ,l\  ib  £.yp  iO 

5 


V 


‘£ 


■  ■  .  ru:  •  . 


;  .  .  ;  ' 

nuillr  io-:?  jnJ'4- - )  A.rjc.-.1-.-,  .  •: 

rnv.iAvu  ::z  onpraiv^id  ^.aiiirorroai  i;;;:  it  >  4;":Li.;  . 

; 

- 

■ 

- 

“  .  -  :■■  ■■:  ■;  ,  ■  -:.  .  ...  ",  ... 


.  5 j  \r[  :■ 


ff'  ;  -  £ 


:  • 


* 

. 

1 


-  » 


'  ^ 


' 

. 


. 


. 


